آواران : اسسٹنٹ کمشنر آواران شاہنواز بلوچ ڈپٹی کمشنر آواران جمعہ داد خان نا پارت آ اینو بزداد ہائی اسکول و بی ایچ یو نا دورہ ءِ کرے۔ اوڑے تعلیمی آسراتی درسگاہ و چناتا تعلیمی نظام نا جاچ ءِ ہلک۔ اُستاد آتون طالبعلم آتا بارواٹ ہیت وگپ کرے۔ عخت اس کہ چناتیان سوج ہم ہرفے۔ اسسٹنٹ کمشنر بزداد نا بیسک ہیلتھ یونٹ نا ہم وزٹ کرے و اوڑے اُلس ءِ رسینگوک آ درمان نا آسراتی تے چیک کرے و بی ایچ یو ٹی درمان نا آسراتی تا جاچ ءِ ہلک۔ اسسٹنٹ کمشنر شاہنواز بلوچ نا پاننگ ئس کہ ڈپٹی کمشنر آواران جمعہ داد خان نا کماشی تی و اونا پارت آتا بابت اٹ آواران اٹ جتا جتا بشخ آتا شونداری و آب ءِ بڑز کننگ نا کوشست کننگ انگ ءِ۔ اینو نن داڑے بزداد اٹ تعلیمی ادارہ و بی ایچ یو نا جاچ ءِ ہلک و اوڑے چناتا خواننگ ءِ خنا۔ او پارینے کہ اُستاد آتا زمواری ءِ کہ او چناتے خوانفنگ کن خواری کے و ناخواندگی نا ایسری ءِ کے۔ بزدار نا بی ایچ یو ٹی ہندی بندغ آتے درمان نا فراوانی ءِ پک کننگ نا پارت ءِ کرے۔
(خ ن)
